יובל כהן

יובל כהן (נולד ב-9 בספטמבר 1973) הוא מוזיקאי ג'אז, סקסופוניסט, מלחין ומורה למוזיקה ישראלי. מנגן עם אחיו, ענת ואבישי כהן, בהרכב "שלושת הכהנים". כהן למד מוזיקה בקונסרבטוריון תל אביב, בבית הספר לאמנויות ובתיכון לאמנויות "תלמה ילין". במהלך לימודיו הוא נבחר לביצוע הקונצ'רטו של גלזונוב לאלט סקסופון ולתזמורת מיתרים, וסייר באירופה ובישראל כסולן. את שירותו הצבאי עשה בתזמורת צה"ל כנגן מוביל, סולן, מעבד, מנצח. בשנת 1996 סיים כהן את לימודיו במכללת ברקלי למוזיקה בהצטיינות יתרה (Summa Cum Laude). בהיותו בברקלי הוענק לכהן פרסי המכללה על הישגים מצטיינים ופרס מחלקת כלי העץ. הקומפוזיציות שלו נבחרו לייצג את המכללה בכתב העת היוקרתי Jazziz. בשנת 1997 קיבל מלגה מלאה לתואר שני בבית הספר למוזיקה במנהטן (Manhattan School of Music), אך בשל ניתוח שעבר, היה מושבת מנגינה למשך זמן רב. הוא שב לישראל לתהליך שיקום שבמהלכו למד משפטים ואף עבד בפרקליטות. לאט לאט הוא חזר לנגן וללמד מוזיקה וחבר לאחיו להרכב "שלושת הכהנים". בשנת 2004 הוציאו שלושת האחים אלבום ראשון משותף בשם "3 Cohens". אלבום הבכורה של כהן, Freedom, שיצא בשנת 2007, זכה לביקורות חיוביות והושמע לא מעט בתחנות הרדיו בישראל. ביוני 2010 יצא אלבומו השני, דואט עם הפסנתרן שי מאסטרו, Song Without Words. ההיכרות בין השניים נרקמה עוד כשמאסטרו היה תלמידו של כהן במגמת המוזיקה בבית הספר התיכון "תלמה ילין" בגבעתיים. בעקבות האלבום יצאו השניים גם לסיבוב הופעות משותף. ביולי 2012 ניגן במופע המרכזי של פסטיבל הג'אז הבינלאומי אילת עם הרכב השביעייה שלו. ב-2014 יצא אלבומו השלישי, Hakol Zehavi, אלבום מחווה ללחניו של המלחין דוד זהבי. על המוזיקה של זהבי אמר כהן: "המוזיקה של דוד זהבי נכתבה מתוך ערגה למקום טהור במוזיקה ובחיים בארץ הזו". האלבום זכה, אף הוא, לביקורות חיוביות. בשנת 2022 פרסם כהן יצירה מוזיקלית בשם "אלגיה על הצעקה של הינדה", שנכתבה בהשראת ספרה של שרה מלצר, "הצעקה של הינדה" – יומן מצויר. היצירה בוצעה לראשונה בערב יום הזיכרון לשואה ולגבורה תשפ"ב בקונסרבטוריון הישראלי למוזיקה בהרכב של רביעיית נגנים ובהשתתפותה של מלצר, שליוותה את היצירה בקטעי קריאה. במסגרת הוראת מוזיקה, כהן מנהל המרכז ללימודי ג'אז, ראש המחלקה לימודי ג'אז ומנצח על תזמורת הביג בנד בקונסרבטוריון הישראלי בתל אביב, מלמד במחלקה ללימודי ג'אז האקדמיה למוזיקה ומחול בירושלים, ובבית הספר התיכון לאמנויות תלמה ילין. 2010 - זוכה פרס לנדאו למבצע בתחום מוזיקת הג'אז 2017 - זוכה פרס ראש הממשלה למלחיני ג’אז Freedom‏ (2007) Song Without Words, with Shai Maestro‏ (2010) Hakol Zehavi, מלחניו של דוד זהבי‏ (2014) One‏ (2003) Braid‏ (2007) Family‏ (2011) Tightrope‏ (2013) אתר האינטרנט הרשמי של יובל כהן יובל כהן, ברשת החברתית פייסבוק יובל כהן, סרטונים בערוץ היוטיוב יובל כהן, באתר אפל מיוזיק (באנגלית) יובל כהן, באתר ספוטיפיי יובל כהן, באתר AllMusic (באנגלית) יובל כהן, באתר MusicBrainz (באנגלית) יובל כהן, באתר Discogs (באנגלית) יובל כהן, באתר סטריאו ומונו יובל כהן, דף שער בספרייה הלאומית יובל כהן, באתר בנדקמפ יובל כהן, באתר טיידל (באנגלית) דף יובל כהן, באתר הבמה דף יובל כהן, פרסי אמנויות ומדעים, באתר מועצת הפיס לתרבות ולאמנות אור ברנע, הסקסופוניסט יובל כהן חוזר לבמה, באתר ynet, 16 בפברואר 2007 בן שלו, משפחת בנאי, מאחורייך, באתר הארץ, 19 בפברואר 2007 בן שלו, הג'ז נשאר במשפחה, באתר הארץ, 13 בפברואר 2012 יוסי מר חיים, האחים כהן - גרסת הג'אז, באתר הבמה, 15 ביוני 2014 יוסי חרסונסקי, יובל כהן "הכל זהבי" לזכרו של אריק איינשטיין, באתר יוסמיוזיק, 11 בספטמבר 2014 Aarushi Agrawal, ‏Once you start to play the music, all that you prepare at home is irrelevant, באתר firstpost.com,‏ 11 באוקטובר 2019 (באנגלית) דף יובל כהן, באתר הקונסרבטוריון הישראלי למוזיקה בן שלו, על שלושה אחים, באתר הארץ, 22 במרץ 2004 יוסי חרסונסקי, על האלבום חופש, Freedom, באתר יוסמיוזיק, 6 בפברואר 2007 בן שלו, משפחת בנאי, מאחורייך, באתר הארץ, 19 בפברואר 2007 בן שלו, יובל כהן משיק אלבום בכורה, באתר הארץ, 17 בפברואר 2007 אור ברנע, מאסטרו, נגן בבקשה, באתר ynet, 17 ביוני 2010 בן שלו, קני גארט היה הכוכב הגדול של פסטיבל הג'ז באילת, באתר הארץ, 31 ביולי 2012 מירב יודילוביץ', פתיחת ג'אז בים האדום: המגוון כאג'נדה, באתר ynet, 31 ביולי 2012 יוסי חרסונסקי, יובל כהן "הכל זהבי" לזכרו של אריק איינשטיין, באתר יוסמיוזיק, 11 בספטמבר 2014 הזמנה לאירוע השקת ספרה של שרה מלצר, באתר הקונסרבטוריון הישראלי למוזיקה בן שלו, "היתה קבוצה קטנה של ניצולים שאמרו לנו 'כולם נרצחו. אבל הינדה צעקה'", באתר הארץ, 25 באפריל 2022 זוכי פרס לנדאו לאמנויות הבמה לשנת 2010, באתר מפעל הפיס אמיר מנדל, ג'זיסט וחמישה מוזיקאים קלאסיים יחלקו 300 אלף שקל, פרס רה"מ, באתר הארץ, 8 בספטמבר 2017